Document ID: 31994D0059

31994D0059
L 027/53
SLUŽBENI LIST EUROPSKE UNIJE
26.01.1994.
ODLUKA KOMISIJE
od 26. siječnja 1994.
o uvjetima zdravlja životinja i veterinarskom certifikatu za uvoz mesnih proizvoda iz Bahreina te o izmjenama Odluke Vijeća 79/542/EEZ i Odluke Komisije 91/449/EEZ
(Tekst značajan za EGP)
(94/59/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 72/462/EEZ od 12. prosinca 1972. o problemima u vezi sa zdravstvenim i veterinarskim pregledima pri uvozu goveda, ovaca i koza, svinja te svježeg mesa i mesnih proizvoda iz trećih zemalja (1), kako je zadnje izmijenjena Uredbom (EEZ) br. 1601/92 (2), a posebno njezine članke 21.a i 22.,
budući da je Odlukom Vijeća 79/542/EEZ (3), kako je zadnje izmijenjena Odlukom Komisije 93/507/EEZ (4), utvrđen popis trećih zemalja iz kojih države članice odobravaju uvoz goveda, svinja, konja, ovaca i koza, svježeg mesa i mesnih proizvoda;
budući da se Odlukom Komisije 91/449/EEZ (5), kako je zadnje izmijenjena Odlukom 93/504/EEZ (6), propisuju obrasci certifikata za zdravlje životinja za mesne proizvode uvezene iz trećih zemalja;
budući da se nakon veterinarske misije Zajednice čini da bez obzira na stanje zdravlja životinja Bahrein ima dovoljno dobro strukturirane i organizirane veterinarske službe; budući da će proizvodnju određenih toplinski obrađenih mesnih proizvoda za izvoz u Zajednicu nadzirati službeni veterinar kojega imenuje Odjel veterinarskih službi;
budući da se uvjeti zdravlja životinja i veterinarski certifikat moraju prilagoditi stanju zdravlja životinja u dotičnoj trećoj zemlji;
budući da su dana jamstva da je svježe meso za preradu u Bahreinu porijeklom iz gospodarstava odobrenih sukladno odredbama Direktive 72/462/EEZ;
budući da su mjere propisane ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
1. Države članice odobravaju uvoz mesnih proizvoda iz Bahreina koji su bili podvrgnuti:
-
toplinskoj obradi u hermetički zatvorenom spremniku do Fo vrijednosti od tri ili više, ili
-
toplinskoj obradi pri središnjoj temperaturi od barem 80 °C.
2. Države članice ne odobravaju uvoz drugih mesnih proizvoda iz Bahreina, osim onih iz stavka 1.
Članak 2.
U dijelu I. Priloga Odluci 79/542/EEZ umeće se sljedeći redak u skladu s abecednim redom ISO broja:
Članak 3.
Odluka 91/449/EEZ izmjenjuje se i dopunjuje kako slijedi:
1.
U dijelu II. Priloga B. popis država kojima je odobreno korištenje predloška certifikat o zdravlju životinja izmjenjuje se i dopunjuje umetanjem sljedeće države:
„Bahrein”.
2.
U dijelu II. Priloga C. popis država kojima je odobreno korištenje predloška certifikat o zdravlju životinja izmjenjuje se i dopunjuje umetanjem sljedeće države:
„Bahrein”.
Članak 4.
Ova je Odluka upućena državama članicama.
Sastavljeno u Bruxellesu 26. siječnja 1994.

Labels: 0
3
17
18